
Parlamentul  României

Camera  Deputaţilor
Comisia pentru sănătate şi familie                       Comisia pentru apărare, ordine publică şi  

                                                                                      siguranţă naţională

          Nr. 28/192/2012



       Nr. 32/162/2012

Bucureşti, 27 septembrie 2012

         PLx 174/2012

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra  proiectului de Lege pentru completarea Legii nr. 143/2000 privind combaterea traficului şi consumului ilicit de droguri, trimis Comisiei pentru sănătate şi familie şi Comisiei pentru apărare, ordine publică şi siguranţă naţională pentru examinare, pe fond, cu adresa nr. PL.x- 174, din 29 mai 2012, înregistrat sub nr.28/110 din 31 mai 2012, respectiv  nr. 32/162 din 31 mai 2012.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,




PREŞEDINTE,

          Rodica Nassar                                  Costică Canacheu


                      Costică Canacheu

Camera  Deputaţilor
Comisia pentru sănătate şi familie                       Comisia pentru apărare, ordine publică şi  

          Nr. 28/192/2012



       Nr. 32/162/2012

Bucureşti, 27 septembrie 2012

         PLx 174/2012

RAPORT COMUN
asupra proiectului de Lege pentru completarea Legii nr. 143/2000 privind combaterea traficului şi 
consumului ilicit de droguri

 (PLx 174/2012)
 În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie şi Comisia pentru apărare, ordine publică şi siguranţă naţională au fost sesizate spre dezbatere, în fond, cu proiectul de Lege  pentru completarea Legii nr. 143/2000 privind combaterea traficului şi consumului ilicit de droguri, trimis cu adresa nr. adresa nr. PL.x- 174, din 29 mai 2012, înregistrat sub nr.28/110 din 31 mai 2012, respectiv  nr. 32/162 din 31 mai 2012.
La întocmirea prezentului Raport comun, în conformitate cu art.97 din Regulamentul Camerei Deputaţilor, Comisiile au avut în vedere:

· avizul negativ al Consiliului Legislativ ( nr. 1415 din 29.12. 2011);

· avizul negativ al Comisiei juridice, de disciplină şi imunităţi ( PLx 174/2012 din 13 iunie 2012);
· punctul de vedere negativ al Guvernului

 ( nr.316 din 29.02.2012).
Proiectul de lege are ca obiect de reglementare completarea Tabelului nr. IV din anexa la Legea nr. 143/2000 privind combaterea traficului şi consumului ilicit de droguri, cu modificările şi completările ulterioare, cu o nouă poziţie , cuprinzând substanţele „aurolac, bronz aluminiu, bronz argintiu sau bronz”. 
Proiectul de lege a fost adoptat de Senat în şedinţa din 21 mai 2012, în condţiile art.75 alin.(2) teza a III-a din Constituţia Românei, republicată.

Potrivit prevederilor art. 75 din Constituţie şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră decizională.
În conformitate cu prevederile art. 63 din Regulamentul Camerei Deputaţilor republicat, comisiile au dezbătut separat propunerea legislativă. Membrii Comisiei pentru apărare, ordine publică şi siguranţă naţională au examinat propunerea legislativă în şedinţa din 13 iunie 2012.

La lucrări au fost prezenţi, din totalul de 23 de deputaţi, 20 membri ai comisiei.

La dezbateri a fost prezent, în calitate de invitat, domnul chestor principal Ioan Căbulea, secretar de stat în Ministerul Administraţiei şi Internelor.
La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 

La dezbateri au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii, precum şi domnul comisar şef Dumitru Constantin , director adjunct  şi doamna Rodica Mitoiu, şef serviciu precursori din cadrul Agenţiei Naţionale Antidrog.
În urma dezbaterii, Comisiile au hotărât, cu unanimitate de voturi, să propună Plenului Camerei Deputaţilor respingerea proiectului de Lege pentru completarea Legii nr. 143/2000 privind combaterea traficului şi consumului ilicit de droguri, pentru următoarele considerente:

-    modalitatea de comercializare a substanţelor avute în vedere în proiect este deja reglementată prin Hotărârea Guvernului nr. 767/2001 privind regimul de comercializare a produselor în compoziţia cărora intră substanţe cu efect ebrionarcotic, produse denumite generic „aurolac”.


-   având în vedere faptul că regimul juridic al substanţelor avute în vedere de proiect este deja prevăzut de actele normative în vigoare, intervenţia legislativă propusă referitoare la includerea respectivelor substanţe în categoria „precursorilor” conduce la instituirea unor soluţii legislative contradictorii, lipsind astfel reglementarea în domeniu de claritatea  şi previzibilitatea necesare.

În raport de obiectul şi conţinutul său proiectul de lege face parte din categoria legilor ordinare.


   PREŞEDINTE,                                        PREŞEDINTE,
           Rodica Nassar                                      Costică Canacheu
Întocmit,
George Cucu - Consilier
Cristina Bologan – Expert 
2
2

_1352184848.unknown

